|  |
| --- |
| **Zhejiang**Zhèjiāng Shěng |
| 

|  |
| --- |
| Zhejiang u državi. |
| **Država** |  Kina |
| **Upravni oblik** | pokrajina |
| **Službeni jezik** | kineski i dijalekti |
| **Glavni grad** | Hangzhou |
| **titula\_vladara** | Xia Baolong |
| **Površina** | 101.800 km² |
| **Stanovništvo** | 54.426.891 |
| **Gustoća** | 535 stanovnika na km² |
| **Web stranica** | www.zj.gov.cn/ |

 |

**Zhejiang**, čita se **Džeđang** (kineski: 浙江省), je jedna od 23 kineske pokrajine na jugoistoku zemlje uz obale Istočnokineskog mora.

Pokrajina je dobila ime po starom imenu za rijeku Qiantang a ono je značilo *Kriva rijeka*.

Geografija
----------

Površina pokrajine iznosi 101.800 km². U njoj je 2010. živjelo 54,426.891 ljudi. Glavni grad je Hangzhou.

U pokrajini Zhejiang postoji preko 3000 manjih otoka s preko 500 metara2. Dužina obale iznosi 6486 km i duža je od obale svih ostalih kineskih pokrajina.

Zhejiang je brdsko-planinska pokrajina, osobito na jugu i zapadu. Ravnice zauzimaju 23,2% površine, brda i planine 70,4%, dok su 6,4% površine rijeka i jezera.

Klima u Zhejiangu je topla i vlažna. Temperature u siječnju su između 2 i 8 °C, srpanjske su između 27 i 30 °C. Godišnji prosjek je između 15 i 19 °C. Tajfuni su karakteristični za ljeta i jeseni.

Zhejiang je poznat kao "Zemlja ribe i riže". Ravnica na sjeveru pokrajine je središte poljoprivredne proizvodnje i najveće proizvodnje svile u Kini. Područje oko grada Džoušan je najvažnije područje za ribarstvo u zemlji. Glavni poljoprivredni proizvodi su: riža, kukuruz, batat, pamuk i šećerna trska.

Gospodarstvo se bazira na elektromehaničkoj industriji, tekstilu, brodogradnji, kemijskoj, prehrambenoj i građevinskoj industriji. U osnovi gospodarstva su mala poduzeća za jeftinu proizvodnju. Neto zarada po glavi stanovnika u urbanim područjima je 2008. iznosila 3272 američkih dolara, uz stopu rasta od 5,4% godišnje. Prosječne zarade po glavi stanovnika u ruralnim područjima bile su 1333 dolara, uz stopu rasta od 6,2% godišnje. BNP pokrajine je iste godine bio 309 milijardi dolara, što daje 6 078 dolara po glavi stanovnika. Po tome je Zhejiang prva među kineskim pokrajinama.

Galerija
--------

* Planine kod grada HangzhouaPlanine kod grada Hangzhoua
* Zapadno jezeroZapadno jezero
* Neboder WTC-a u glavnom gradu HangzhouNeboder WTC-a u glavnom gradu Hangzhou
* Rijeka QiantangRijeka Qiantang

Izvori
------

1. ↑  Statistika Kina(Preuzeto 25. 05. 2012.)
2. ↑  East China province leads the way in per capita GDP (Preuzeto 25. 05. 2012.)

Vanjske veze
------------

***Zhejiang*** na Wikimedijinoj ostavi

* Službene stranice pokrajine Zhejiang (`zh`)

| * p
* r
* u
Administrativna podjela  Narodne Republike Kine |
| --- |
| Pokrajine: | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Tajvan1
* Yunnan
* Zhejiang

 |  |
| Autonomne regije: | 
* Guangxi
* Unutrašnja Mongolija
* Ningxia
* Tibet
* Xinjiang

 |
| Općine pod direktnom upravom: | 
* Peking
* Chongqing
* Šangaj
* Tianjin

 |
| Specijalne administrativne regije: | 
* Hong Kong
* Macau

 |
| 1 Svojata Narodna Republika Kina, ali njom trenutno upravlja Republika Kina (Tajvan). V. također Politički status Tajvana. |